Naziv obveznika: **Visoki trgovački sud Republike Hrvatske**

RKP: **03582**

Matični broj: **03271064**

OIB: **97349366519**

Ulica i kućni broj: **Savska cesta 62**

Pošta i mjesto: **10000 Zagreb**

Razina: **11**

Razdjel: **110**

Glava: **10925**

Šifra djelatnosti: **8423 Sudske i pravosudne djelatnosti**

***BILJEŠKE UZ FINANCIJSKE IZVJEŠTAJE ZA RAZDOBLJE OD 1. SIJEČNJA DO 31. PROSINCA 2024. GODINE***

***Uvod***

Ustrojstvo, djelokrug i nadležnost Visokog trgovačkog suda Republike Hrvatske propisano je odredbama čl. 13., 14. i 22. Zakona o sudovima (NN br. 28/13; 33/15; 82/15; 82/16; 67/18; 126/19; 130/20; 21/22; 60/22; 16/23; 155/23; 36/24) te odredbama drugih propisa.

Visoki trgovački sud Republike Hrvatske (u daljnjem tekstu: Sud) ustanovljen je za područje Republike Hrvatske sa sjedištem u Zagrebu. Visoki trgovački sud Republike Hrvatske odlučuje o žalbama protiv odluka trgovačkih sudova donesenih u prvom stupnju, o sukobu mjesne nadležnosti između trgovačkih sudova i obavlja druge poslove određene zakonom.

Čelnik Visokog trgovačkog suda Republike Hrvatske je Ivica Omazić.

Bilješke su sastavljene u skladu s čl.139., Zakona o proračunu (NN br. 144/21) i Pravilnikom o financijskom izvještavanju u proračunskom računovodstvu (NN br. 37/22)

**BILJEŠKE UZ OBRAZAC: PR-RAS**

1. **PRIHODI POSLOVANJA**

BILJEŠKA BR.1 - ŠIFRA 639

* U 2023. je ostvaren prihod od 37,440,28 eura za financiranje troškova selidbe Suda i sanaciju krova. U 2024. se financirao trošak selidbe arhive iz drugog izvora financiranja.

BILJEŠKA BR.2 - ŠIFRA 661

* Ostvareni prihod od prodaje proizvoda i pruženih usluga je veći za 90 posto postotnih poena zbog povećanja prihoda od fotokopiranja.

BILJEŠKA BR.3 - ŠIFRA 6711

* Prihodima iz nadležnog proračuna su se financirali rashodi za zaposlene, materijalni rashodi i financijski rashodi. Došlo je do povećanja prihoda najviše zbog rasta rashoda za zaposlene.

BILJEŠKA BR.4 - ŠIFRA 6712

* Prihodom se najvećim dijelom financiraju izdaci glavnice za leasing za dva automobila u iznosu od 8.082,05 eura a oni su se povećali u odnosu na prethodnu godinu.

1. **RASHODI POSLOVANJA**

BILJEŠKA BR.5 - ŠIFRA 311

* Veći rashod za plaće u 2024. uzrokovan je povećanjem osnovice i koeficijenata za plaću službenika i namještenika i većoj osnovici za plaće pravosudnih dužnosnika.

BILJEŠKA BR.6 - ŠIFRA 312

* Ostvareni su veći rashodi u 2024. jer su pravosudni dužnosnici dobili pravo na božićnicu i regres.

BILJEŠKA BR.7 - ŠIFRA 3211

* Troškovi službenih putovanja su se povećali zbog održavanja savjetovanja za suce i sudske savjetnike Visokog trgovačkog suda RH. U 2023. nije održano savjetovanje u tom razmjeru.

BILJEŠKA BR.8 - ŠIFRA 3212

* Naknade za prijevoz i odvojeni život povećale su se u odnosu na 2023. godinu za 26,1 postotnih poena. Do povećanja rashoda je došlo jer su pravo na prijevoz dobili i pravosudni dužnosnici.

BILJEŠKA BR.9 - ŠIFRA 3213

* Rashodi za stručna usavršavanja smanjili su se u odnosu na 2023. godinu. Bilo je manje prijava službenika i pravosudnih dužnosnika na stručne seminare.

BILJEŠKA BR.10 - ŠIFRA 3224

* U 2024. bila je manja potreba za materijalom za tekuće održavanje.

BILJEŠKA BR.11 - ŠIFRA 3231

* U 2023. značajan dio rashoda se odnosio na preseljenje Suda na novu lokaciju. U 2024. bilo je potrebno preselit arhivu na novu lokaciju. Ti rashodi su značajno niži nego 2023. godine. Rashodi za telefon i poštu su viši u odnosu na 2023. godinu.

BILJEŠKA BR.12 - ŠIFRA 3232

* U 2023. značajan dio rashoda su činili sanacija krova i montaža telefonske centrale kojih u 2024. godini nije bilo.

BILJEŠKA BR.13 - ŠIFRA 3233

* Rashodi su niži zbog manjeg broja objavljenih natječaja i oglasa za posao za popunjavanje upražnjenih radnih mjesta.

BILJEŠKA BR.14 - ŠIFRA 3234

* U 2023. Sud je plaćao komunalne usluge na dvije lokacije. U 2024. godini zgrada u Berislavićevoj 11 je prebačena na Ministarstvo te je zbog toga došlo do značajnog smanjenja rashoda.

BILJEŠKA BR.15- ŠIFRA 3236

* U 2023. su obavljeni sistematski pregledi za sve službenike i namještenike. U 2024. su obavljeni sistematski pregledi samo za pravosudne dužnosnike.

BILJEŠKA BR.16 - ŠIFRA 3239

* U 2024. rashodi su značajno niži u odnosu na 2023. godinu zbog toga što nije bilo potrebe za čišćenjem i pranjem prozora.

BILJEŠKA BR.17 - ŠIFRA 324

* U 2024. organizirano je savjetovanje za suce i savjetnike Visokog trgovačkog suda RH i za suce i savjetnike ostalih trgovačkih sudova u Republici Hrvatskoj. Dio troškova je pokrio Visoki trgovački sud RH.

BILJEŠKA BR.18 - ŠIFRA 3292

* Povećanje uzrokovano povećanjem troškova premije osiguranja za dva automobila u leasingu.

BILJEŠKA BR.19 - ŠIFRA 3293

* Povećanje troškova reprezentacije u odnosu na prethodnu godinu uzrokovano organiziranjem savjetovanja sudaca i savjetnika trgovačkih sudova.

BILJEŠKA BR.20 - ŠIFRA 92211

* Višak prihoda poslovanja - preneseni odnosi se na prihode ostvarene od prodaje knjiga Izbora odluka, fotokopiranja i najma prostora za samoposlužni aparat iz prethodnih godina.

BILJEŠKA BR.21 - ŠIFRA 422

* U 2024. je bila manja potreba za nabavom uredske opreme.

BILJEŠKA BR.22 - ŠIFRA 5443

* Otplata glavnice odnosi se na financijski leasing za dva službena vozila.

BILJEŠKA BR.23 - ŠIFRA X006

* Ostvaren je višak prihoda od 2.593,95 eura koji proizlazi od prenesenog viška iz prethodnih godina u iznosu od 3.349,59 eura i manjka prihoda ostvarenog u tekućoj godini u iznosu od 755,64 eura.

BILJEŠKA BR.24 - ŠIFRA 11K

* Višak sredstava na novčanom računu na kraju razdoblja u iznosu od 0,05 eura, odnosi se na pasivnu kamatu koja će se uplatit u Državni proračun.

**BILJEŠKE UZ OBRAZAC: BIL**

**IMOVINA**

1. **NEFINANCIJSKA IMOVINA**

BILJEŠKA BR.25 - ŠIFRA 021 i 02921

* Odlukom Ministarstva pravosuđa, uprave i digitalne transformacije, Visoki trgovački sud RH isknjižio je poslovnu zgradu u Berislavićevoj 11 te ju je Ministarstvo uknjižilo u svoje poslovne knjige s obzirom da se Sud preselio na novu lokaciji.

BILJEŠKA BR.26 - ŠIFRA 022 i 02922

* Došlo je do smanjenja stavke postrojenja i opreme jer se ostatak imovine na nekadašnjoj lokaciji u Berislavićevoj 11 morao otpisati prije nego Ministarstvo preuzme zgradu. Dio opreme je preseljen na novu lokaciju suda, dio je ponuđen drugom proračunskom korisniku te je dio zbrinut na otpad.

BILJEŠKA BR.27 - ŠIFRA 042

* Došlo je do smanjenja sitnog inventara jer se ostatak imovine na nekadašnjoj lokaciji u Berislavićevoj 11 morao otpisati prije nego Ministarstvo preuzme zgradu.

1. **FINANCIJSKA IMOVINA**

BILJEŠKA BR.28 - ŠIFRA 111

* Novac u banci na dan 31.12.2024. iznosi 0,05 eura. Odnosi se na pasivnu kamatu koja će se uplatit u Državni proračun.

BILJEŠKA BR.29 - ŠIFRA 129

* Ostala potraživanja se odnose na potraživanje za refundaciju bolovanja od HZZO-a te je došlo do značajnog smanjenja potraživanja zbog refundacije bolovanja tijekom 2024. godine. Zatvorena su sva bolovanja do 10. mjeseca 2024.

BILJEŠKA BR.30 - ŠIFRA 167

* Potraživanja u iznosu od 4.232,33 eura odnose se na prihode od prodaje knjiga Izbor odluka Suda, usluga fotokopiranja i najma prostora za postavljanje samoposlužnog aparata za kavu koji su uplaćeni u Državni proračun. Došlo je do povećanja u iznosu od 882,74 eura u odnosu na početak godine.

BILJEŠKA BR.31 - ŠIFRA 193

* Kontinuirani rashodi budućih razdoblja odnose se na trinaeste rashode za plaću u iznosu od 294.549,04 eura, prijevoz na posao i s posla i odvojeni život u iznosu od 3.949,13 eura i ostale rashode zaposlenika u iznosu od 1.420,19 eura.

**OBVEZE I VLASTITI IZVORI**

**A. OBVEZE**

BILJEŠKA BR.32 - ŠIFRA 231

* Obveze za zaposlene su više u odnosu na početak godine zbog povećanja osnovice i koeficijenata plaće za službenike i namještenike te povećanja osnovice za pravosudne dužnosnike.

BILJEŠKA BR.33 - ŠIFRA 232

* Do povećanje obveza za materijalne rashode došlo je zbog većih rashoda za prijevoz u odnosu na 2023. godinu.

BILJEŠKA BR.34 - ŠIFRA 239

* Najveći dio ostalih tekućih obveza se odnosi na obvezu HZZO-a za naknade plaća u iznosu od 604,80 eura. Došlo je do smanjenja obveze u odnosu na početak godine jer se refundirao ostatak bolovanja iz 2023. i bolovanje do 10. mjeseca 2024. Iznos od 0,05 eura odnosi se na obvezu za povrat u proračun za pasivnu kamatu.

BILJEŠKA BR.35 - ŠIFRA 2643

* Smanjenje obveze je zbog otplate glavnice u iznosu od 8.082,05 eura za dva službena vozila nabavljena kroz financijski leasing.

**B. VLASTITI IZVORI**

BILJEŠKA BR.36 - ŠIFRA 9121

* Do smanjenja je došlo zbog otplate glavnice za dva službena vozila nabavljena kroz financijski leasing u iznosu od 8.082,05 eura.

BILJEŠKA BR.37 - ŠIFRA 922

* Višak prihoda iznosi 2.593,95 eura. Odnosi se na višak prihoda poslovanja u iznosu od 10.676,00 eura i manjka primitka od financijske imovine u iznosu od 8.082,05 eura. Provela se korekcija rezultata na računu višak prihoda poslovanja. Zadužio se račun viška prihoda poslovanja u iznosu od 710,04 eura za nabavu nefinancijske imovine a odobrava se račun manjka prihoda od nefinancijske imovine u istom iznosu.

BILJEŠKA BR.38 - ŠIFRA 991

* Sud je imao 1.1.2024. dvije zadužnice od HP-Hrvatske pošte d.d. kao jamstvo za izvršenje ugovora u iznosima 362,60 eura i 1.178,54 eura a koje su vraćene u 2024. nakon isteka ugovora. U izvanbilančne zapise su uvedeni fotokopirni aparati kao tuđa imovina u iznosu od 3.700 eura.

**BILJEŠKE UZ OBRAZAC: RAS-funkcijski**

BILJEŠKA BR.39 - ŠIFRA 033

* Ostvareni su rashodi poslovanja u iznosu od 3.557.669,79 eura i rashodi za nabavu nefinancijske imovine u iznosu 710,04 eura.

**BILJEŠKE UZ OBRAZAC: P-VRIO**

BILJEŠKA BR.40 - ŠIFRA 9151

* Do smanjenja u vrijednosti imovine je došlo zbog rashodovanja imovine u iznosu od 148,61 eura. Do smanjenja obujma imovine u iznosu 2.635.172,76 eura došlo je zbog isknjiženja poslovne zgrade u iznosu od 2.634.552,41 eura, koja uknjižena u poslovne knjige Ministarstva te isknjiženja imovine u vrijednosti 620,35 eura koja je prenesena drugim proračunskim korisnicima. Do povećanja obujma imovine u iznosu od 5.412,31 eura je došlo zbog prijenosa imovine Ministarstva pravosuđa, uprave i digitalne transformacije u vlasništvo Suda. Radi se o informatičkoj opremi i uredskom namještaju.

**BILJEŠKE UZ OBRAZAC: OBVEZE**

BILJEŠKA BR.41 - V001

* Stanje obveza na početku godine je 306.505,07 eura i odnose se na obveze za rashode poslovanja u iznosu 279.389,90 eura i obveze za financijski leasing u iznosu od 27.115,17 eura. Obveze za rashode poslovanja odnose se na plaću, prijevoz, ostale rashode za zaposlene i ulazne račune za prosinac 2023., naknadu bolovanja i obvezu povrata u proračun.

BILJEŠKA BR.42 - V009

* Stanje obveza na kraju godine je 321.194,71 euro. Sve obveze su nedospjele obveze koje se odnose na obvezu za financijski leasing u iznosu od 19.033,12 eura, obveze za povrat u proračun za refundacije naknada plaća na teret HZZO-a u iznosu 604,80 eura i pasivne kamate u iznosu od 0,05 eura, te obveza za rashode poslovanja u iznosu od 301.556,74 eura. Najveći dio obveza za rashode poslovanja čine obveze za zaposlene tj. plaća i ostali rashodi za zaposlene za prosinac 2024. u iznosu od 295.969,23 eura.

Mjesto i datum: Zagreb, 27. siječnja 2025.